Jasser Arafat pidätti minut, -
mutta olin onnekas, sillä olin vankilassa vain 25 tuntia.
Minut onnistui vapauttamaan -
ainoastaan Warren Christopher, USA:n ulkoministeri Clintonin aikana.
Mielestäni palestiinalaiset kärsivät omien johtajiensa takia.
Me palestiinalaiset kärsimme ensin arabijohtajien takia, -
koska juuri arabijohtajat avasivat palestiinalaisille -
ovet omiin maihinsa vuoden 1948 sodan aikaan.
Näin palestiinalaiset ovat olleet pakolaisina arabimaissa -
vuodesta 1948 asti.
Oslon sopimuksen jälkeen aloimme kärsiä omien johtajiemme takia.
Minusta palestiinalaiset johtajat eivät ole tähän hetkeen mennessä -
onnistuneet tekemään palestiinalaisten arjesta parempaa.
Jos kysyy keneltä tahansa tavalliselta palestiinalaiselta, -
millaista hänen elämänsä on nyt verrattuna aikaan ennen sopimusta, -
hän vastaa elämänsä olleen paljon parempaa ennen Oslon sopimusta.
Mistä se johtuu? Palestiinalaishallinnon korruptiosta.
Palestiinalaishallintoa kiinnostaa enemmän nykytilan ylläpitäminen.
Näin se voi saada kansainväliseltä yhteisöltä enemmän rahaa.
Palestiinalaishallinnolla ei ole ollut aikomustakaan ratkaista ongelmiani.
Uskon, että lapseni tai naapurieni lapset tulevat ratkaisemaan ne, -
mutta eivät nykyiset johtajat.
Minusta juuri palestiinalaishallinnon ulkomailta saama tuki on suuri este -
Israelin ja palestiinalaisten välisen konfliktin ratkaisemisessa.
Minusta nuo pääosin Euroopasta ja USA:sta tulevat rahat -
eivät hyödytä palestiinalaisia lainkaan.
Ne hyödyttävät vain johtajia, jotka istuvat hallintokeskuksissa -
24 tuntia vuorokaudessa keräten itselleen rahaa ja valtaa.
Tavalliset palestiinalaiset vain kärsivät kansainvälisestä avusta.
Sanotteko siis, että esimerkiksi Suomen koulutukseen antama tuki -
ei auta tavallisia palestiinalaisia? ―Katsokaa nykyisiä oppikirjojamme!
Ne ovat täynnä väkivaltaa, vihaa ja vihankiihotusta.
Omina kouluaikoinani oppikirjat olivat aivan toisenlaisia.
Tilanne on muuttunut täysin. Palestiinalainen koulutusjärjestelmä, -
jota suomalaiset ja belgialaiset muuten rahoittavat, -
on minusta nykyisin osa ongelmaa, ei osa ongelman ratkaisua.
Jos ihmisille opetetaan vihaa ja vihankiihotusta, en usko, -
että tulevaisuudessa on mitään mahdollisuutta rauhaan -
Israelin ja palestiinalaisten välillä. Kuten tiedätte, olen pakolainen.
Olen haastatellut monia oppilaita UNRWA:n kouluissa pakolaisleireillä.
He sanovat kamalia asioita.
Jopa seitsemänvuotiaat koululaiset haluavat tehdä itsemurhan -
tai mennä tappamaan israelilaisia saadakseen itselleen vapauden.
Kun kysyn, kuka on opettanut -
heille tuollaista, he sanovat oppivansa noita asioita koulussa.
Luulen, että se pelottaa minua arabina ja palestiinalaisena -
enemmän kuin israelilaisia, -
koska asun näiden ihmisten naapurissa. Saatan itsekin kuolla -
oppikirjojen koululaisille opettaman väkivallan seurauksena.
Tiedän täsmälleen, mitä tapahtuu, toisin kuin he.
Heillä ei ole aavistustakaan siitä, -
mihin UNRWA ja palestiinalaishallinto kuluttavat ne rahat, -
jotka he niille antavat.
Heille se tietysti sopii, mutta jos he tulisivat tänne -
ja eläisivät kanssamme muutaman vuoden, he luultavasti pakenisivat -
palestiinalaishallinnon korruptiota heti ensimmäisenä aamuna.
Jos kysyy tavalliselta suomalaiselta, joka seuraa suomalaista mediaa, -
mitä ongelmia palestiinalaisilla on, -
hän sanoo, että ongelmia ovat sodat, Israelin siirtokunnat ja se, -
että Israel varastaa heidän maansa. Mitä mieltä olette näistä väitteistä?
Minusta suurin ongelma on media itse.
Sanon usein, että viimeisten kymmenen vuoden aikana -
media on lähes täysin kadottanut journalismin etiikan.
Minusta media yrittää nykyisin myydä omia poliittisia näkemyksiään -
tiedon välittämisen sijaan.
Yksi median suurimmista ongelmista nykyisin on, -
että jos Israel rikkoo ihmisoikeuksia, -
kansainvälinen media tekee siitä etusivun uutisen.
Jos taas palestiinalaishallinto tekee saman ihmisoikeusrikkomuksen, -
media kadottaa uutisen johonkin.
Minusta media kaataa nykyisin vain bensaa liekkeihin.
Osaatteko sanoa, miksi asia on näin?
Luulen, että kyse on poliittisista intresseistä.
Tilanne on luultavasti Euroopassa hieman erilainen kuin USA:ssa.
Luultavasti myös Aasiassa uutisoidaan eri tavalla.
Voin ymmärtää sen, että Euroopassa antisemitismillä on pitkä historia, -
ja minusta Eurooppa näyttää palaavan takaisin historiallisille juurilleen.
Tämä on luultavasti yksi tärkeimmistä syistä siihen, -
että eurooppalainen media on nykyisin niin kriittinen Israelia kohtaan -
eikä ota huomioon palestiinalaisten olemassaoloa.
Aloitin urani ihmisoikeuksien parissa -
israelilaisessa B'Tselem-nimisessä järjestössä. Toimin 7,5 vuoden ajan -
sen tärkeimpänä kenttätutkijana.
Päätin irtisanoutua työstäni Oslon sopimuksen jälkeen -
luodakseni Palestiinan ihmisoikeus- tarkkailuryhmän, järjestön, -
jonka tehtävä on tarkkailla ja valvoa palestiinalaishallinnon -
palestiinalaisia kohtaan tekemiä ihmisoikeusloukkauksia.
Milloin huomasitte, että jokin on pielessä palestiinalaisten välillä?
Luulen, että se tapahtui ensimmäisen intifadan aikaan.
Muistan, että ensimmäisen kansannousun aikaan -
palestiinalaiset tappoivat enemmän palestiinalaisia kuin Israelin sotilaat.
Muistan jopa tilastot hyvin. Ensimmäisen intifadan alun -
ja Oslon sopimuksen välissä Israelin armeija tappoi 600 palestiinalaista.
Palestiinalaiset tappoivat samana aikana 1 200 palestiinalaista, -
joita syytettiin petoksista tai yhteistyöstä vihollisen kanssa.
Silloin ymmärsin, että Palestiinassa on valtavan suuri sisäinen konflikti.
Irtisanouduin B'Tselemistä heinäkuun lopussa vuonna 1996.
Joulukuussa 1996 perustin Palestiinan ihmisoikeustarkkailuryhmän.
Meillä on kenttätutkijoita Länsirannalla ja Gazan kaistaleella.
Olemme julkaisseet raportteja Palestiinan turvallisuusjoukkojen -
palestiinalaisia kohtaan tekemistä ihmisoikeusloukkauksista.
Kuka on antanut teille oikeuden puhua minun puolestani?
Mitä me palestiinalaiset hyödymme noiden ihmisten toiminnasta?
Kun menen Yhdysvaltain yliopistokampuksille, -
nuo ihmiset osoittavat mieltä minua vastaan, etten edes avaisi suutani.
He kai uskovat sananvapauteen, mutta se ei koske palestiinalaisia.
Se koskee vain heitä. He haluavat puhua, mutta muut palestiinalaiset -
eivät saa tulla sinne puhumaan.
Siellä syntyy paljon tappeluja sellaisten ihmisten kanssa, -
jotka kutsuvat itseään palestiinalaisten puolustajiksi.
Jos näiden ihmisten strategiaa katsoo tarkemmin, huomaa, -
että he ovat täysin palestiinalaisia vastaan.
Luulenpa, että 95 prosenttia palestiinalaisista ei ymmärrä, -
mikä noiden boikottien tarkoitus on ja mikä sellainen boikottiliike on.
Heillä ei ole siitä aavistustakaan.
Länsirannalla tai Gazan kaistaleella ei muuten ole boikottiliikettä.
Sellaista ei ole. Jos menee aamulla Ramallahin keskustaan, -
näkee siellä tuhansia vihannes- ja hedelmälaatikoita, -
joiden kyljissä on tekstit hepreaksi.
En usko niiden tulevan Egyptistä tai Jordanista. Ne tulevat Israelista.
Jos menee mihin tahansa supermarketiin Länsirannalla, -
huomaa, että kaupat ovat täynnä israelilaisen Tnuva-yhtiön tuotteita.
Kerran menin pakolaisleirillä olevaan kauppaan.
Kauppaan tuli pieni lapsi, joka kysyi omistajalta, -
myikö tämä coca colaa. Omistaja sanoi: "Tietysti, sitä on jääkaapissa."
Sitten poika kysyi, oliko se israelilaista vai palestiinalaista.
Omistaja sanoi: "Palestiinalaista tietysti." "Sitten en halua sitä."
Juoksin lapsen perään ja kysyin, miksei palestiinalainen juoma käynyt.
"Israelilainen on paljon parempaa."
Minusta israelilaiset ovat paljon ammattitaitoisempia kuin me.
Jokainen palestiinalainen ostaa nykyisin mieluummin israelilaisia -
kuin palestiinalaisia tuotteita.
Se on laajalti tiedossa.
Ostin ruokaa Jerusalemin lähellä sijaitsevasta a-Zarin kylästä -
ja kysyin yhdessä kaupassa, paljonko arabien tuottamaa maitoa -
ja paljonko israelilaista maitoa he myivät päivässä.
Israelilaista kysyttiin paljon enemmän.
Nykyisin jokainen palestiinalainen työskentelee mieluummin -
israelilaisten kuin palestiinalais- hallinnon palveluksessa, -
koska israelilaisten alaisuudessa keskimääräinen kuukausipalkka -
on yli kuusi kertaa korkeampi kuin palestiinalaishallinnon alaisuudessa.
Siksi tuhannet palestiinalaiset menevät joka päivä salaa -
Länsirannalta Israeliin töihin ansaitakseen parempaa palkkaa.
He tietävät, että heidät saatetaan pidättää tai jopa tappaa, -
mutta tilaisuus on silti niin hyvä, että siihen on pakko tarttua.
Israelilaiset arvostavat työtä enemmän kuin palestiinalaishallinto.
Henkilökohtaisesti uskon, -
että jos Israel onnistuu kasvattamaan Palestiinan taloutta, -
se tulee luultavasti vähentämään väkivaltaa Palestiinan alueella.
Kun tapaan Länsirannalla nuoria, joista suurin osa on työttömiä, -
he sanovat voivansa mennä puukottamaan jonkun israelilaisen.
Se voi maksaa heille hengen, -
mutta palestiinalaishallinto maksaa heidän perheelleen kuukausipalkan.
Minusta se on kammottavaa.
Uskon muuten, että Israel on hyvin perillä -
Palestiinan alueen taloustilanteesta ja pyrkii joka kuukausi lisäämään -
palestiinalaisille myönnettävien työlupien määrää.
Kysyin kerran Jalazonen pakolaisleirillä Ramallahin lähellä -
asuvilta nuorilta, mitä he arvelisivat tapahtuvan, -
jos eräänä päivänä Länsirannalla ei olisi yhtään israelilaista.
He sanoivat: "Hyvä Luoja, miten ihmeessä selviäisimme?"
Tämäkin on yksi asia, josta voimme syyttää palestiinalaishallintoa.
En ole huomannut palestiinalais- hallinnon tähän mennessä -
edes yrittävän pitää huolta Palestiinan alueen tulevaisuudesta.
Jopa palestiinalaishallinto itse selviää vain israelilaisten ansiosta.
Kuvitelkaa siis, mitä tapahtuisi, jos israelilaiset vain katoaisivat.
En usko, että selviäisimme elossa edes kahta päivää sen jälkeen.
Gazasta on tullut suoranainen helvetti israelilaisten lähdettyä.
Siellä on mennyt huonosti israelilaisten evakuoinnin jälkeen.
Nuo kaksi miljoonaa ihmistä ovat nyt Hamas-liikkeen panttivankeina.
Hamasista on tullut rikas, ja se on rakentanut valtavasti tunneleita -
ja ostanut aseita noin 260 miljoonalla dollarilla vuodessa, -
samaan aikaan kun tavallisilla ihmisillä siellä ei ole sähköä.
Palestiinalaisena en halua elää sellaisessa tilanteessa.
Luulen, että palestiinalaiset alkavat nyt ymmärtää yhä enemmän, -
että meillä palestiinalaisilla ei ole tulevaisuutta -
omien johtajiemme alla, ei Länsirannalla eikä Gazassa.
Jos vertaamme tilannetta muissa arabimaissa asuviin palestiinalaisiin, -
Israelin alla elävien palestiinalaisten tilanne on minusta paljon parempi.
Toiseksi jos vertaamme -
yhä Israelin vallan alla elävien palestiinalaisten elintasoa -
palestiinalaishallinnon alla elävien palestiinalaisten elintasoon, -
Israelin vallan alla elävien tilanne on paljon parempi -
kuin palestiinalaishallinnon alla elävien palestiinalaisten.
Toivon, että kerran kansani herää ja sen silmät avautuvat, -
jotta se alkaisi pohtia, miten voimme muuttaa asioita.
Tarvitsemme muutosta, mutta meidän on saatava se aikaan itse.
Me emme ole uhreja. Emme ole heikko kansa. Olemme hyvin vahvoja.
Uskon, että palestiinalaiset ovat niitä, jotka pystyvät ratkaisemaan -
konfliktinsa israelilaisten kanssa, ei kansainvälinen yhteisö.
Sanon usein, että tällä konfliktilla on kaksi omistajaa: -
palestiinalaiset ja israelilaiset.
Konfliktin voivat ratkaista vain sen omistajat.
Siihen ei tarvita kolmatta osapuolta.
Suomennos: Anni Lähteenmäki